Insinööripuutuotteet

Insinööripuutuotteet on yleisnimitys rakennuskomponenteille, jotka on valmistettu yhdistämällä, pääosin liiman avulla, valmiiksi jalostettua puutavaraa. Insinööripuutuotteet valmistetaan tarkkaan määriteltyjen toleranssien mukaan, ja varmistetaan kokeellisesti täyttämään kansalliset ja kansainväliset standardit. Insinööripuutuotteita tuotetaan useisiin eri käyttötarkoituksiin aina rakennus elementeistä huonekaluihin. Insinööripuutuotteet tyypillisesti valmistetaan suoraan sahatavarasta tai ohuemmista viiluista. Sahalaitosten sahausjätteestä voidaan kuitenkin valmistaa myös kuitu- ja hake-pohjaisia tuotteita, kuten MDF-levyä tai lastulevyä. Insinööripuutuotteiden kaltaisia tuotteita on valmistettu myös bambusta ja ligniiniä sisältävistä tuotteista, kuten viljakasvien oljista ja hamppukuidusta. == Tuotetyypit == *Vaneri on ensimmäisenä insinööripuutuotteena tunnettu levymäinen puutuote. Vaneri valmistetaan yhdistämällä ristiliimattuja viiluja liiman ja kuumapuristuksen avulla. *MDF- levy on puolikova kuitulevy, joka on valmistettu kuumapuristamalla yhteen puukuituja ja sideaineita. *OSB-levy (Oriented Strand Board, ’suunnattu suurlastulevy’) on kolmikerroksellinen pitkälastuinen lastulevy, jossa lastujen syysuunta on vakioitu. *Liimapuu on puusta tehdyistä pituussuuntaisesti asetetuista rimamaisista lamelleista tai laudoista yhteenliimaamalla valmistettu elementti. *Viilupuu (LVL) on ohuista havupuuviiluista liimattu levytuote. Viilupuu ja vaneri ovat hyvin samankaltaisia tuotteita, mutta viilupuu on pääsäänöisesti suurempaa ja sillä on valmistajan määrittelemä kimmomoduuli ja taivutusjännityksien maksimit. *CLT (Cross-Laminated Timber) koostuu nimensä mukaisesti ristiinliimatuista lautakerroksista. Kerroksia on useita, tavallisimmin kolme tai viisi. Näin muodostuu hyvin paloa kestävä, erittäin luja ja jäykkä sekä ominaisuuksiinsa nähden kevyt rakennuslevy. *PSL (Parallel Strand Lumber) koostuu yhdensuuntaisesti yhteen liimatuista pitkistä viilusäikeistä. PSL-tuotteilla on suuri kantokyky ja ne kestävät hyvin muuttuvia jännityksiä, minkä vuoksi niitä käytetään usein palkki- ja tukirakenteissa. *LSL (Laminated Strand Lumber) valmistetaan siten, että kuorellinen puu leikataan lastuiksi, lastut kuivataan ja liimoitetaan sekä puristetaan sen jälkeen haluttuun muotoon. LSL:ää käytetään muun muassa talojen runkomateriaalina. == Liimat == Insinööripuutuotteissa käytettävät liimatyypit ovat: *Urea-formaldehydi hartsit (UF) Yleisin ja halvin, muttei vedenkestävä. *Fenoli-formaldehydi hartsit (PF) Keltaruskea, käytetään usein näkyvillä paikoilla ulko- olosuhteissa *Melamiini-formaldehydi hartsit (MF) Valkoinen, lämmön- ja vedenkestävä, käytetään usein näkyvillä paikoilla. *Metyleenibisfenyyli- isosyanaatti (MDI) tai Polyuretaani (PU) hartsit Kalliita, yleensä vedenkestäviä, ei sisällä formaldehydiä. == Muut kiinnitysmenetelmät == Jotkut insinööripuutuotteet, kuten CLT, voidaan muodostaa mekaanisilla kiinnitysmenetelmillä eli uraliitoksilla, nauloilla, ruuveilla, puutapeilla ym. == Standardit == Seuraavat englanninkieliset EN-standardit liittyvät insinööripuutuotteisiin. *EN 300 - Oriented Strand Boards (OSB) — Definitions, classification and specifications *EN 309 - Particleboards — Definition and classification *EN 338 - Structural timber - Strength classes *EN 386 - Glued laminated timber — performance requirements and minimum production requirements *EN 313-1 - Plywood — Classification and terminology Part 1: Classification *EN 313-2 - Plywood — Classification and terminology Part 2: Terminology *EN 314-1 - Plywood — Bonding quality — Part 1: Test methods *EN 314-2 - Plywood — Bonding quality — Part 2: Requirements *EN 315 - Plywood — Tolerances for dimensions *EN 387 - Glued laminated timber — large finger joints - performance requirements and minimum production requirements *EN 390 - Glued laminated timber — sizes - permissible deviations *EN 391 - Glued laminated timber — shear test of glue lines *EN 392 - Glued laminated timber — Shear test of glue lines *EN 408 - Timber structures — Structural timber and glued laminated timber — Determination of some physical and mechanical properties *EN 622-1 - Fibreboards — Specifications — Part 1: General requirements *EN 622-2 - Fibreboards — Specifications — Part 2: Requirements for hardboards *EN 622-3 - Fibreboards — Specifications — Part 3: Requirements for medium boards *EN 622-4 - Fibreboards — Specifications — Part 4: Requirements for softboards *EN 622-5 - Fibreboards — Specifications — Part 5: Requirements for dry process boards (MDF) *EN 1193 - Timber structures — Structural timber and glued laminated timber - Determination of shear strength and mechanical properties perpendicular to the grain *EN 1194 - Timber structures — Glued laminated timber - Strength classes and determination of characteristic values *EN 1995-1-1 - Eurocode 5: Design of timber structures — Part 1-1: General — Common rules and rules for buildings *EN 12369-1 - Wood- based panels — Characteristic values for structural design — Part 1: OSB, particleboards and fibreboards *EN 12369-2 - Wood-based panels — Characteristic values for structural design — Part 2: Plywood *EN 12369-3 - Wood-based panels — Characteristic values for structural design — Part 3: Solid wood panels *EN 14080 - Timber structures — Glued laminated timber — Requirements *EN 14081-1 - Timber structures - Strength graded structural timber with rectangular cross section - Part 1: General requirements ==Lähteet== *Insinööripuutuotteet (Suomen metsäyhdistys) *Insinööripuutuotteet (Puuinfo) ’ ==Viitteet== ==Aiheesta muualla== * Insinööripuutuotteista löytyy huomattavasti enemmän tietoa sen englanninkielisellä nimellä Engineered wood. Luokka:Metsäteollisuus *